2019 წლის 2 მაისი

ს.ს.ი.პ „საქართველოს ადვოკატთა ასოციაციის”

სარევიზიო კომისიის სხდომის

ოქმი

სხდომის ჩატარების ადგილი - საქართველოს ადვოკატთა ასოციაცია.

მისამართი: ძმ.ზუბალაშვილების ქ. N 33

სხდომას ესწრებოდნენ სარევიზიო კომისიის შემდეგი წევრები:

**დავით ახალაური** - თავმჯდომარე

**ლელა ბჟალავა** - წევრი

**თეიმურაზ მესხი** - წევრი (ჩაერთო დისტანციურად)

**ნუნუ კვანტალიანი -** წევრი (ჩაერთო დისტანციურად)

სარევიზიო კომისიის კოორდინატორი - მედეა გამდლიშვილი

 სხდომის დაწყების დრო- 17:10 საათი

სხდომის დასრულების დრო - 18:25 საათი

**დღის წესრიგი:**

1. საქართველოს კანონის „ადვოკატთა შესახებ“ 29-ე მუხლის, მე-5 პუნქტის თანახმად, ასოციაციის საფინანსო საქმიანობის შემოწმების, ასევე, ამავე მუხლის პირველი პუნქტის თანახმად, კანონის და წესდების შესრულებისა და ფინანსური სახსრების თუ სხვა ქონების საწესდებო მიზნების შესაბამისად გამოყენებაზე კონტროლის განხორციელების მიზნით, ასოციაციის 2018 წლის საანგარიშგებო პერიოდის ფინანსური აუდიტის ჩატარებისთვის გამოცხადებული კონკურსის პერიოდში (მ/წ 1 აპრილიდან 25 აპრილის ჩათვლით) შემოსული აუდიტორული ფირმების განაცხადების განხილვა.

სარევიზიო კომისიის კოორდინატორმა მედეა გამდლიშვილმა წევრებს მიაწოდა ინფორმაცია, რომ ზემოთ აღნიშნული პერიოდის განმავლობაში, ასოციაციაში შემოვიდა 6 აუდიტორული ფირმის განცხადება. წევრებმა განიხილეს ყველა წარმოდგენილი კომპანიის შემოთავაზება:

1. შპს “მორისონ ჯორჯია” (ს/კ: 206331691) – 15 000,00 ლარი (დღგ-ს ჩათვლით)
2. შპს „აუდიტ ენდ ქონსალთინგ გრუპ“ (ს/კ: 416328780) – 10 000,00 ლარი (დღგ-ს ჩათვლით)
3. შპს „აუდიტ ცენტრი“ (ს/კ:201990989) – 5 500,00 ლარი (დღგ-ს ჩათვლით)
4. შპს „ეიჯი ინთერნეიშენალ კონსალტინგი“ (ს/კ: 205228207) – 8 732,00 ლარი (დღგ-ს ჩათვლით)
5. შპს „არბიტრანსი“ (ს/კ: 404486800) – 6 395,60 ლარი (დღგ-ს ჩათვლით)
6. შპს „ეშუარენს ენდ ქონსალთინგ გრუფ“ (ს/კ: 400233582) – 9 440,00 ლარი (დღგ-ს ჩათვლით)

წევრებმა საკონკურსო განაცხადების განხილვის პროცესში ყურადღება გაამახვილეს კომპანიის კვალიფიკაციაზე და მომსახურების შეღავათიან ფასზე. ამ კრიტერიუმების გათვალისწინებით უპირატესობა მიენიჭა შპს „აუდიტ ცენტრ“-ს და ერთხმად იქნა მიღებული გადაწყვეტილება(მომხრე - 4; წინააღმდეგი - 0;), რომ ასოციაციის 2018 წლის საანგარიშგებო პერიოდის ფინანსური აუდიტი ჩატარებულ იქნას შპს „აუდიტ ცენტრი“-ს მიერ. აღნიშნულ კომპანიასთან ხელშეკრულების გაფორმება უზრუნველყოს ასოციაციის აპარატმა მიმდინარე წლის 20 მაისამდე და შესასრულებელი სამუშაოს ვადად განისაზღვროს 1 თვე.

**აღნიშნულ საკითხზე წევრებმა ერთხმად მიიღეს**

**დადგენილება:**

1. **შერჩეულ იქნას აუდიტორული ფირმა - შპს „აუდიტ ცენტრი“, რომელიც განახორციელებს სსიპ საქართველოს ადვოკატთა ასოციაციის 2018 წლის საანგარიშგებო პერიოდის აუდიტორულ შემოწმებას. აღნიშნული მომსახურების გაწევის საფასურად განისაზღვროს 5 500,00 ლარი (ხუთი ათას ხუთასი) დღგ-ს ჩათვლით.**

**შპს „აუდიტ ცენტრი“-ს მიერ საქართველოს ადვოკატთა ასოციაციის 2018 წლის საანგარიშგებო პერიოდის აუდიტორული შემოწმების ჩასატარებლად, მიმდინარე წლის 20 მაისამდე ასოციაციის აპარატმა უზრუნველყოს აუდიტორულ კომპანიასთან შესაბამისი ხელშეკრულების გაფორმება. შესასრულებელი სამუშაოს ვადად განისაზღვროს ხელშეკრულების გამორმებიდან 1 თვე.**

თავმჯდომარე დავით ახალაური

წევრი ლელა ბჟალავა

წევრი თეიმურაზ მესხი

წევრი ნუნუ კვანტალიანი